CELEX: 32020B0586
Language: lt
Date: 1585094400000
Title: Bendros pertvarkymo valdybos sprendimas (ES) 2020/586 2020 m. kovo 25 d. dėl Bendros pertvarkymo valdybos (BPV) 2018 finansinių metų biudžeto įvykdymo patvirtinimo ir sąskaitų uždarymo (SRB/PS/2020/11)

29.4.2020   
            
            
               LT
            
            
               Europos Sąjungos oficialusis leidinys
            
            
               L 135/13
            
         
      BENDROS PERTVARKYMO VALDYBOS SPRENDIMAS (ES) 2020/586
      2020 m. kovo 25 d.
      dėl Bendros pertvarkymo valdybos (BPV) 2018 finansinių metų biudžeto įvykdymo patvirtinimo ir sąskaitų uždarymo (SRB/PS/2020/11)
      BENDRA PERTVARKYMO VALDYBA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 50 straipsnio 1 dalį ir 63 straipsnio 8 dalį,
      atsižvelgdama į 2020 m. sausio 17d. BPV finansinio reglamento 97, 98 ir 99 straipsnius,
      atsižvelgdama į BVP 2018 finansinių metų galutines metines finansines ataskaitas, patvirtintas per 2019 m. birželio 26 d. rašytinę procedūrą (2018 finansinių metų galutinės ataskaitos),
      atsižvelgdama į BVP 2018 finansinių metų metinę ataskaitą, patvirtintą per 2019 m. birželio 7 d. rašytinę procedūrą (2018 finansinių metų metinė ataskaita),
      atsižvelgdama į Audito Rūmų metinę ataskaitą dėl ES agentūrų, kurioje pateikiamas patikinimo pareiškimas dėl sąskaitų patikimumo ir pagal jas atliktų operacijų teisėtumo ir tvarkingumo bei patikimo finansų valdymo 2018 finansiniais metais, kartu su BPV atsakymais (2018 m. Audito Rūmų metinė ataskaita),
      atsižvelgdama į 2018 m. galutinių metinių finansinių ataskaitą, įskaitant audito nuomones, kurias 2019 m. birželio 25 d. parengė „Mazars Réviseurs d’Enterprises“ (2018 m. Mazars audito ataskaita),
      atsižvelgdama į (vadovaujantis Reglamento (ES) 806/2014 92 straipsnio 4 dalimi parengtą) Europos Audito Rūmų ataskaitą dėl neapibrėžtųjų įsipareigojimų, atsiradusių dėl Bendros pertvarkymo valdybos, Tarybos ir Komisijos užduočių pagal BPV reglamentą vykdymo 2018 finansiniais metais (2018 m. Europos Audito Rūmų ataskaita dėl neapibrėžtųjų įsipareigojimų),
      atsižvelgdama į 2019 m. sausio 8 d. vidaus audito metinę ataskaitą, kuri Valdybai pateikta ir į kurią Valdyba atsižvelgė 2019 m. sausio 30 d. plenarinėje sesijoje (2018 m. vidaus audito metinė ataskaita),
      PRIĖMĖ ŠĮ SPRENDIMĄ:
      
                  1.
               
               
                  Patvirtinti BPV pirmininkui, kad 2018 finansinių metų BPV biudžetas įvykdytas.
               
            
                  2.
               
               
                  Patvirtinti BPV 2018 finansinių metų sąskaitų uždarymą.
               
            
                  3.
               
               
                  Išdėstyti savo pastabas toliau pateikiamame pasiūlyme.
               
            
                  4.
               
               
                  Pavesti Bendros pertvarkymo valdybos pirmininkui pranešti apie šį sprendimą Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje) ir BPV interneto svetainėje.
               
            
         
            
               Bendros pertvarkymo valdybos vardu
            
            Dr. Thorsten PÖTZSCH
            
               Plenarinės sudėties valdybos narys
            
         
      
      
         (1)  OL L 225, 2014 7 30, p. 1.